JohanHeinsen/ENO huggingface dataset:
Viborger Samler, 1843-05-23
Udenlandske Efterretninger. Storbritannien og Jrland. J sin sidste Tale for Repeal erindrede O'Connell sine talrig forsamlede Tilhørere om, at den engelske Presse, der endnu for kort Tid siden kun havde værdiget Agitationen liden Opmærksomhed, nu havde forandret sin Anskuelse, fordi man frygtede for Repealers, fordi man begyndte at lægge Mærke til deres Magt. "Og isandhed, tilføiede O'Connell under Forsamlingens skingrende bifaldsraab, vi ville ikke bukke under i Kampen. – Men indbilde Ministrene sig, at de med Vold og Magt kunne bringe Jrland under Aaget da regne de uden Vert, førend dette skeer, maa Jrlands meest dyrebare Blod være udgydt. Da Hertugen af Wellington og Sir Rob. Peel oplæste de til Vilhelm den Fjerde rettede Adresser fra Over- og Underhuset, ved hvilke Adresser disse Corporationer forpligte sig til at opretholde Unionen, toge de sig vel i Agt for at anføre af Adressen, de Sætninger, hvori de selvsamme Lords og Gentlemen love at afhielpe det irske Folks Klager; thi hine Herrer vide meget godt, at disse Klager ikke ere afhjulpne og at de høitideligen overtagne Forpligtelser ei ere opfyldte af de tre Grene af Statsmagten. Men have maaskee Wellington og Peel ved hiin Leilighed saa meget som fornyet Løfterne? Jngenlunde. Jntet have de lovet. Deres Forpligtelser have de ikke fornyet, og havde de endog gjort det, da vilde Jrlands Folk kun med Foragt have optaget saadanne Løfter. Rigtignok kunne Ministrene styrte Forfatningen omfuld, men førend det kommer saavidt, vil jeg begive mig i Underhuset, og bevirke en Afstemning over enhver Phrase, over enhver Clausul i den Bill, der indeholder deres Tvangsforholdsregler." – Det Øvrige af denne Tale meddeeltes i Gaarsnumeret.
Viborger Samler, 1843-05-23
"Alton, Merc." melder fra London (12te Mai), at Lordlieutenanten har officielt bekjendtgjort, at han har erholdt befaling til at forhindre paa enhver Maade alle de Forsamlinger, der gaae ud paa Unionens Opløsning (repeal). - Privatbreve fra Dublin forsikkre, at 17 Municipalembedsmænd, hvoriblandt O'Connell og hans ældste Søn, have erholdt deres Afskeed.
Viborger Samler, 1843-05-23
London, den 16de Mai. Først igaar endtes Dedatten om Villiers's Andragende angaaende Ophævelsen af Kornlovene. Det forkastedes med 38 Stemmer imod 125, altsaa med en Majoritet af 256 Stemmer. Af Resultatet tør man imidlertid ikke slutte, at det nubestaaende System af den vexlende Scala har en ligesaa stor Majoritet i Underhuset; thi kun paa Grund af det Extreme i det forkastede Andragende stemmede alle de Medlemmer, der ere for en modereret fast Korntold, til Ex. Lord John Russell, den handelskyndige Labouchere, Baring og næsten alle det forrige Ministeriums Tilhængere, imod Villiers.
Viborger Samler, 1843-05-23
J Underhusets Møde den 15de Mai henvendte Reding ton, Whig og Catholik, sig til Sir Rob. Peel med det Spørgsmaal, om Dronningen virkelig havde givet ham det Hverv at gjentage hendes Forgængers Erklæring om Repealagitationen i Jrland, og dernæst om det var Regjeringens Hensigt ogsaa at tilegne sig den Deel af Kong Vilhelm Erklæring om at der skulde træffes Forholdsregler for at hæve Aarsagerne til de Klager, som det irske Folk med Ret maatte anke over, Sir Rob. Peel svarede, at han af Dronningen var auctoriseret til at erklære, at hun adhærerede ved sin Forgængers Mening. Det var Regjeringens alvorlige Ønske at administrere Jrland i Overeensstemmelse med Billighed, Maadehold, Upartiskhed og Retfærdighed. Med Hensyn til de enkelte legislative Forholdsregler, der maatte være at foreslaae, da var i saa Henseende Meningsforskjellen saa stor, at det var vanskeligt forud at give en Erklæring om samme. Forholdsregler, der sigtede til en yderligere Reform i Municipalcorporationsacten og Fattigloven, vare allerede forelagte Huset. - En mere bestemt Erklæring kunde Redington hver ten aflokke eller afpresse Premierministeren. Paa det irske Medlem Lord Clements's Forespørgsel om man havde at betragte den Huset foreliggende saakaldte Vaaben-Bill, der forbyder under streng Straf at opbevare Vaaben i Privathuse, som en af de ministerielle Forholdsregler til Forbedring af Tilstanden i Jrland, indskrænkede Premierministeren sig til den Yttring, at the Arms Bill, i Betragtning af de mange i de to sidste Aar i Jrland forøvede Voldsomheder, var at ansee som en Reformforholdsregel.
Viborger Samler, 1843-05-23
Ogsaa i Overhuset er Jrlands Tilstand omtalt. Da Marquis Londonderry i det ham egne Sprog yttrede, at man i ethvert Tilfælde, og naar fornødent gjordes, med Magt maatte modsætte sig Agitationen, frabad Lord Campbell sig alle barske og tirrende Udtryk, der kun tjente til at forstørre det Onde, og da Lord Brougham derefter gav sin Tunge frit Løb for, om endog paa en moderat Maade, at tugte O'Connell for de Uqvemsord, Sidstnævnte for nylig havde brugt om Lorden, gav Lord Campbell Lord Brougham det venskabelige Raad ei at indlade sig i en Tungekamp med O'Connell, der turde være Lorden overlegen, hvorvidt end Exlordcantsleren havde bragt det med Hensyn til Anvendelsen af Jnvectiver.
Viborger Samler, 1843-05-23
Den 12te stod den unge Sinzenick, der den 1ste April havde affyret en Pistol paa den Geistlige, der fungerede i St. Paulskirken, for Central-Criminal=Court. Jfølge Vidneudsagnene havde Pistolen været ladet med Krudt og Haal; desuagtet erklærede Juryen den Anklagede for ikke skyldig. – Den Anklagede blev derefter sat paa fri Fod. Nærmere Oplysning meddeler "Börsenhalle ikke.
Viborger Samler, 1843-05-23
Frankerig. Med den sidste Post fra Levanten vil man have erholdt Underretning om, at Serviens Overhoved, Fyrst Alexander Georgewitsch, vil, trods Ruslands Opfordring, ikke nedlægge sin Værdighed.
Viborger Samler, 1843-05-23
Uagtet de lavere Cours=Noteringer fra London, en Følge af den om sig gribende Agitation i Jrland og O'Connells dristige Taler, var Pariserbørsen den 15de Mai meget fast. Af de Talere, der hidtil have yttret sig i de Deputeredes Kammer og Sukkerspørgsmaale, mærkes isærdeleshed Lamartine. J Aaret 1836 holdt denne Deputerede en udmærket Tale til Fordeel for den indenlandske Sukkerfabrication, og nu har han holdt en ligesaa udmærket Tale imod denne Jndustriegreen. Dengang var Lamartine Deputeret for Norddepartementet, nu repræsenterer han et Departement, der mere maa regnes til Syden. Han har vidst at drage enhver Fordeel af sit Digtertalents Bevægelighed. – Jøvrigt vil en fransk Journal vide, at La martine for nogle Dage siden har modtaget en talrig Deputation af Landets 300 Sukkerfabricanter, og at Formanden for denne Deputation netop har anmodet den Deputerede om at understøtte Regjeringens Andragende i Fabricanternes Navn.
Viborger Samler, 1843-05-23
De hidtil bekjendtgjorte Efterretninger om den store franske Expeditions Operationer under Generalgouverneur Bugeauds Overcommando ere just ikke af særdeles Jnteresse. Fra Algier meldes under 5te Mai, at den store Colonne, der den 23de April havde forladt Milianah, var den 27de atter samlet i El Essnam, hvorfra den rykkede imod Tenes. Denne Stad tøvede ikke med at underkaste sig; den blev den 30te April besat af de Franske. Stadens Jndvaanere vansmægtede i den største Elendighed. Colonnen havde flere Skjermydsker med Araberne; men en alvorligere Kamp havde den at bestaae imod de to mægtige Stammer Ha mis og Modun, hvilke imidlertid maatte rømme Marken, med et stort Tab af Døde og Fanger. Den 5te Mai afgik fra Algier til Tenez en Dampbaad med flere Troppeafdelinger. – Privatbreve fra Algier melde, at Generalgouverneuren, under hvis personlige Ledelse Expeditionen til Tenez fandt Sted, ventes tilbage til Algier. Efter en 8 Dages Marsch igjennem den hans Commando anbetroede Provinds, var Hertugen af Anmale atter ankommen til Medeab. Han vil sandsynligviis ikke kunne begive sig til Lissabon for der at besøge Prindsesse Clementine og hendes Gemal. Man troer ikke, at den store Campagne vil vorde endt førend Octbr. Maaned.
Viborger Samler, 1843-05-23
Messager publicerer General Bugeauds Beretning om Jndtagelsen af Tenez. J den ubetydelige Fegtning, der fandt Sted førend Stadens Occupation havde de Franske 1 Død og Araberne 30 Døde. Efter en Privatskrivelse fra Oran af 29de April er Abdel Kaders Hær ganske adspredt, og han selv paa Flugten. General Mustapha og General Bedeau skulle have tilføiet ham betydelige Tab.
Viborger Samler, 1843-05-23
Den russiske Regjering aabner i Udlandet et Laan af 8 Mill. Sølv=Rubler, bestemte til at dække de forestaaende Udgifter ved St. Petersborg Moskauer=Jernbanen. Statssecretair Wedster har resigneret.
Viborger Samler, 1843-05-23
Kangeriget Hanover. Hanover, den 12te og 14de Mai. Overappellationsretten har nu afsagt Domi den bekjendte Magistratssag, og saaledes fuldstændig sluttet den siden den 16de Juli 1839 anhængiggjorte Undersøgelse. Overappellationsrettens Dom stadfæster pure det kongl. Justitscancellies Dom af Aug. 1841, saavel hvad angaaer Varigheden af Fængselstraffen som Reluitionsbestemmelserne (50 Rthlr. for hver Uges Fængsel og Udredelsen af Omkostningerne. Alle Generalfiscalens Paastande ere afviste, ei alene med Hensyn til de enkelte, der gik ud paa at skjærpe Straffen (navnlig skal der imod Stadt Director Rumann være nedlagt Paastand om 10 Aars Tugthuusstraf), men og Fiscalens Paastand om at decretere Undersøgelse og Straf imod Borgermester Stuve i Osnabrück, fordi sidstnævnte Embedsmand i det første Bind af Staats=Archiv har bekjendtgjort den af ham udarbeidede Defension for Magistraten. Da nu hverken paa denne eller hiin Side Retsmidler ere mulige, har det saaledes sit Forblivende ved de af Justitscancelliet decreterede Straffe, der varierede hos de enkelte Jnculpater efter den af sidstnævnte Ret antagne Strafbarheds Grad: Stadt-Director Rumann er saaledes dømt til 8 Ugers Fængsel eller en Mulct af 400 Rthlr., Advocat Detmold til 6 Ug. Fængsel eller 300 Rthlr. Bydommerne Kern og Meyer, enhver til 4 Ug. Fængsel eller 200 Rthlr., Syndicus Evers til 3 Ug. Fængsel eller 150 Rthlr., de ikke retskyndige Senatorer, enhver til 8 Dages Fængsel eller 50 Rthlr. – J Borgerskabet var man meget tilfreds med dette Udfald af Sagen. Den imod Stadtdirector decreterede Suspension havde Overappellationsretten ei at bedømme, da – som bekjendt – et Cabinetsrescript, af Marts 1840 erklærede Suspensionen for en blot administrativ Forholdsregel, hvis Bedømmelse paa ingen Maade tilkom Domstolene (Justitscancelliet havde misbilliget Suspensionen.) Derimod vil Cabinettet nu saa meget mere see sig nødsaget til at afgive et Decret angaaende Suspensionen, da Decretets Udfærdigelse var gjort afhængig af Overappellationsrettens Dom, som imodefaaes. Medlemmerne af Magistraten opfordredes den 12te til inden 4 Uger at erklære sig om de vilde gjøre Brug af Reluitionsbestemmelsen eller ei, alle Jnculvater have erklæret at ville giøre Brug af samme paa Grund af de dem paahvilende Tjeneste Forpligtelser; kun Rumann skal i Begyndelsen have udtalt sig for at ville lide Fængsels straffen, men senere have givet efter for sine Collegers Modforestillinger. Undersøgningsomkostningerne m. m. beløbe sig formeentlig til 3 a 4000 Rthir. – Den 13de var Statsraadet forsamlet, og man antager som utvivlsomt, at Spørgsmaalet om Stadtdirector Rumanns Gjenindsættelse eller Afskedigelse har været Gjenstand for dets Raadslagninger. Man vil vide, at Statsraadet i sin Tid havde erklæret sig imod Anvendelsen af Retsmidler imod Justits cancelliets Dom; kun skal Justitsministeren havt en anden Anskuelse, og efter hans Raad indstevnedes Sagen for Overappellationsretten. J Almindelighed synes man kun at nære lidet Haab om Rumanns Gienindsættelse.
Viborger Samler, 1843-05-23
Efter senere Efterretninger fra Hanover af 15de og 17de Mai, maa man antage, at Rumann af bydende Grunde har ladet sig formaae til at søge om sin Afskeed.
Viborger Samler, 1843-05-23
Tyrkiet. Augsb. Allg. Zeit, melder under 26de April fra Constantinopel, at den østerrigske Statscantslers, Fyrsten af Mitternichs energiske Sprog synes pludseligen at have løst det østerrigske Dampskibsanliggendes gordiske Knade. Sarim Effendi har mundtlig erklæret den østerrigske Repræsentant i Constantinopel, at fornødne Befalinger vare udfærdigede for at hæve alle de Hindringer, der lagdes i Veien for de østerrigske Dampskibe. (Jfølge Efterretninger fra Wien har Risaat Pascha gjort Fyrsten af Metternich samme officielle Meddelelse. – Efter en anden Correspondentefterretning af samme Datum smigrer Divanet sig med det Haab, at Keiseren af Rusland, nu da Porten har bøiet sig for den russiske Politik, ikke vil gaae videre, men, efterat Principet er reddet, give efter og lade Fyrst Alexander Georgiewitsch beholde Regjeringen. J denne vistnok ubegrundede Forudsætning har Sarim Effendi af den russiske Gesandt forlangt med Eftertryk en Udsættelse for Georgewitsch, og Butenieff vil unde Sidstnævnte den Fornøielse at bære Fyrstekaaben nogle Uger længere. Medens iøvrigt flere Stemmer allerede have yttret sig til Forsvar for den af Diplomaternes Nestor fulgte Politik i det serviske Anliggende, mangler der paa den anden Side ikke paa Stemmer, der i meget skarpe Udtryk dadle Østerrigs Politik, og der mene, at Østerrig havde burdet intervenere i et Anliggende, der er af saa gjennemgribende Vigtighed for den østerrigske Stat, som det serviske Spørgsmaal, endog i det Tilfælde, at de ængstelige Cabinetter i London og Paris havde ladet Østerrig forblive uden Understøttelse. Vist er det, at Bourqueney og Sir Straf. Canning ere meget misfornøiede med deres Hoffers Politik, Servien betræffende. Man vil ogsaa vide, at Fleerheden i det engelske Cabinet var stemt for en kraftfuld Optræden, men at Hertugen af Wellington desuagtet havde trængt igjennem med sin Mening: at England ei skulde sætte Europas Fred paa Spil for Serviens Skyld.
Viborger Samler, 1843-05-23
Jndenlandske Efterretninger.
Viborger Samler, 1843-05-23
Kjøbenhavn. Jfølge Cancelliets Resolution vil der blive ansat en Prøveprocurator i Aalborg Amt med Forpligtelse til at tage Bopæl i Nibe. Ansøgninger om denne Ansættelse kunne indgives til Cancelliet i Løbet af 6 Uger.
Viborger Samler, 1843-05-23
Under 18de Mai er der meddeelt Cand. Pharm. N. J. Th. Wolf, der har tilkjøbt sig det saakaldte Svane Apothek i Aarhuus, allerhøieste Bevilling til at drive be(C. T.) meldte Apothek.
Viborger Samler, 1843-05-23
Dr. Krarups betydelige, af flere sjeldne Værker bestaaende, Bogsamling, som skal have kostet Eieren en meget betydelig Sum, efter Forlydende mellem 8 og 9000 Rbd., gik ved Auctionen ikkun i 15 til 1600 Rbd. Saaledes blev iblandt Andet Begyndelsen af et græsk Lexicon, som udkommer i Paris og som har kostet 185 Rbd. solgt for 12 Rbd., men rigtignok var dermed forbunden Forpligtelsen til at modtage Fortsættelsen, der koster 5 Rbd. Heftet. Det kgl. Bibliothek tilkjøbte sig flere sjeldne Haand(Ab. Av.) skrifter.
Viborger Samler, 1843-05-23
J Kjøbenhavnsposten af 17de Mai hedder det: "Paa Eidsvold og paa ethvert andet Sted i Norge og i enhver Kreds af fædrelandssindede Normænd feires idag en Fest der ikke har sin Mage i Norden; en Fest til Minde omden Dag, da Norges folkelige Repræsentanter antoge Constitutionen, da den af dem valgte Konge først besvor Grundloven, denne alle ægte Normænds Stolthed og Glæde. Det er ikke Forhaabninger og Fortrøstninger, men Bevidstheden om den opnaaede trygge Besiddelse, der idag forsamler vore fordums Brødre i festlige Lag. Nu har denne Dag tabt enhver Betydning for Danmark, nu da enhver Tankeforbindelse, enhver Jllusion, bygget paa Sammenligning mellem Norges Datid og Danmarks Nutid, er forsvundet. – Vi have Jntet at sætte imod en saadan Fest, aldeles Jntet; thi selv den unge Spire til et Maitræ, lig det, der idag hilses fra alle Norges Fielde, er opgiven og med den Tanken om det unge Danmarks Friheds Vaar. Mistrøstige, vankelmodige og modfaldne have vi selv opgivet den, og naar derfor Normændene idag tænke paa Danmark og paa det danske Folk, vil det da ikke være med de meest blandede Følelser eller vel endog med kold Ligegyldighed: Eller Hvad er det da, der nu skal bestyrke og forøge Sympathien mellem Nordens tre Folk 24 Carstensens Tivoli er nu bestemt at oprettes paa en Plads i Nærheden af Petolettis Theater paa Fæstningens Glacis. Dets Arrangement er beregnet at koste 30,000 Rbd. (Ab. Av.)
Viborger Samler, 1843-05-23
Cand. pharm. Bülow har erholdt Tilladelse til at oprette et Apothek paa Nørrebro.
Viborger Samler, 1843-05-23
Den 19de De, om Middagen faldt en Arbeider ned fra et Stellads ved et Huus i Compagnistrædet. Han havde ikke tilstrækkeligen fastgjort den Lykke, der var slaaet om en af Stropperne paa Stelladset, saa at den ene Ende af dette pludseligen sank, og den Ulykkelige fra en betydelig Høide styrtede paa Hovedet ned paa Gaden. Ved Faldet blev han saa betydeligen beskadiget, at der neppe kan næres Haab om hans Liv. (Da.) Det kolde Veir vedbliver, og det har endog sneet lidt den 17de Mai om Morgenen. (Bl. Tid.)
Viborger Samler, 1843-05-23
Odense. En ung Tjenestepige har i disse Dage ombragt sig selv ved at drikke Vitriol. Bevæggrundene angives forskjelligt, men skulle ikke hidrøre fra Kjærlighedshistorier. (Hv. Av.)
Viborger Samler, 1843-05-23
Ribe, den 15de Mai. Ogsaa her i Amtet har Jnd samlingen af Brændeviinstøier ikke været uden Frugter, og til Hjerting Tolddistrict skal der alene være afleveret 611.
Viborger Samler, 1843-05-23
Fra Horsens hedder det i Byens Avis, at der til Toldvæsenet dersteds er afleveret det betydelige Antal af 872 Sæt Brændeviins-Redskaber, hvoraf den største Deel er kommet fra Hads Herred og fra de dette Herred tilgrændsende Byer. Flere for Smugbrænden bekjendte Byen skulle imidlertid ikke have afleveret et eneste Redskab, ligesom Omegnens Møllere ogsaa ganske have forglemt dette.
Viborger Samler, 1843-05-23
Den 17de De, havde man i Ringkjøbing arrangeret en hjertelig Afskedsfest til Ære for den hidtilværende seneste Amtmand dersteds, nu Stiftamtmand over Aalborg, Stift, v. Tillisch. (Rib. Av.)
Viborger Samler, 1843-05-23
Ved Kammerherre, Stiftamtmand Graahs Afreise fra Hjørring, blev han optagen som Æresborger, til Beviis paa at man erkjendte hans store Fortjenester af Byen, og at man nærede det Ønske, at han fremtidig vilde interessere sig for de forskjellige Indretningers Fremgang, hvis Tilværelse skyldtes ham. Thisted. Et i nogle Dage rullerende Rygte, at der atter skulde have fundet en hemmelig Barnefødsel Sted paa Morsøe, haabede man saa meget mere at være ugrundet, som Rygtet nævnte de forskjelligste Steder af Øen som Gierningsstedet. Politiet har imidlertid eftersporet Rygtet, og fra en i denne Anledning foretaget Undersøgelsesreise, nu hertil indbragt saavel Barnet som Moderen, en Tjenestepige i Frøslev Sogn. Ved den foretagne Obductionsforretning har det dog viist sig, at Barnet ikke har været aldeles fuldbaaren, og der er Tvivl om det ved Fødselen har havt Liv. (Thist. Av.) ældstetable Liimfjorden.
Viborger Samler, 1843-05-23
Paa Christi=Himmelfartsdag prædiker Hr. Pastor Hindberg i Domkirken; i Søndresogns Kirke Hr. Pastor Ursin.
Viborger Samler, 1843-05-23
J Anledning af Madame M. Smiths Død paa Krogsdahl. Hviil evig født Din Strid den er nu endt, Ei længer fængsles Du til Smertens Leie. Hos Herren er Dit Lys nu atter tændt, Og salig Aanders Hjem har Du i Eie. Aalborgs ældste Sagfører, Cancelliraad Ravnkilde, som forøvrigt allerede i adskillige Aar kun har beskjæftiget sig lidet med juridisk Praxis, er i disse Dage ved Døden afgaaet i sit 77de Aar. Den Afdøde, der tidligere var anseet som en meget duelig Advocat, havde mange originale Eiendommeligheder, der ogsaa i hans testamentariske Dispositioner ere blevne fremtrædende. (Ab. Av.) Løgstøer, den 18de Mai. Lavvandet synes ved den vedholdende Østenvind snarere at ville tiltage, og selv de ældstetablerede Folk her mindes i et Tidsløb af 30 Aar ikke saa lav en Vandstand. Grundene herved Byen ere idag saa tørre, at man vil kunne passere tilfods tvert over Liimfjorden.
Viborger Samler, 1843-05-23
Paa Christi=Himmelfartsdag prædiker Hr. Pastor Hindberg i Domkirken; i Søndresogns Kirke Hr. Pastor Ursin. S. Malling 3 Madame M. Smiths Død paa Krogsdahl.
Viborger Samler, 1843-05-23
AVERTISSEMENTS. Atter lövnedes et Lod i min Familiekjæde, idet min eneste Søster, Charlotte Lovise Melchior, Datter af forlængst i Kjöbenhavn bortdød Vægterleutenant H. Melchior, henslumrede ved en blid og rolig Død den 20de Mai efter 8te Dages Sygeleie 4 sit 57de Aar. I en Række af 34 Aar var hun uafbrudt i mit Huus, hvor hun med bedste Villie og Kraft virkede til min Families Velgaaende. Hun Pleiede i de svundne Dage min da levende kone og Svigerinde. Fra mine Børns tidligste Ungdom var det hendes kjæreste Glæde at fremme deres Gen. Nu gode Lotte er dit Onske opfyldt, at samles i Gud Rige med Hanne og Malie. Vel staaer jeg gamle Mand nu ene paa Livets Tumleplads, der har prøvet saa mange Livets bittre Omverlinger. Dog ei saa ganske ene, - Min Gud er min Stötte og mit Haab. – og en trofast Sön er tilbage i mit Huus, der kan og vil lette mig Huuslivets Byrder. Fred med det Støv elskte Søster, Brøndum Præstegaard, den 20de Mai 1843. L. M. Melchior.
Viborger Samler, 1843-05-23
Foruden den alle chior.
Viborger Samler, 1843-05-23
Foruden den allerede oprettede forenede Brev-, Pakke= og Personpost mellem Viborg og Randers om Løverdagen, har den kongelige Generalpostdirection foranstaltet, at der fra 1ste Juni d. A. herfra skal afgaae en lignende Post hver Tirsdag Middag, som vil retounere fra Randers Torsdag morgen, hvortil Jndleveringstiden er bestemt saaledes: For Penge- og Pakkepostsager samt for Reisendes Jnd skrivning Tirsdag Formiddag fra Kl. 8 til 10, og for Brevposten fra Kl. 8 til 11. i Dette skulde jeg, efter høie Ordre, ikke undlade at bringe til offentlig Kundskab. Viborg Postcontoir, den 23de Mai 1843. Hansen. Gensen. Guldarbeide.
Viborger Samler, 1843-05-23
Atter er Undertegnede forsynet med et smukt og moderne Udvalg af Guldarbeide, for hvis Gehalt indestaaes, til muligst billige Priser. A. Schnøyder.
Viborger Samler, 1843-05-23
Nye Appelsiner faaes hos S. Hagemann.
Viborger Samler, 1843-05-23
Uldmarkedet i Randers. Overeensstemmende med det kongelige danske Cancellies Resolution af 6te Juni 1840, afholdes Sommer-Uldmarkedet i Randers den 20de, 21de og 22de Juni d. A. Ved at bekiendtgjøre saadant bemærkes: at Jndleveringen til Magazinet kan skee 14 Dage forinden, at Ulden den 1ste Maaned laares aldeles gratis, at Forskud kan erholdes paa Samme, samt at det mindste Qvantum, der kan indsendes til Forhandling ved Magazinet er 32 Pd.
Viborger Samler, 1843-05-23
Bestyrelsen for Uldmagazineringen i Randers, den 16de Mai 1813. Wilde. Mattat. Caspersen. Jacoby. Lassen. Jfølge den Kongelige Statsgjælds-Directions Foranstaltning og efter Overeenskomst med vedkommende Auctions di ecteur, bliver det, den Kongelige Kasse tilhørende Gods, Bjørnsholm, i Aalborg Amt, stillet til Bortsalg ved offentlig Auction, som afholdes paa Bjørnsholm Hovedgaard Tirsdagen den 30te Mai førstkommende, om Middagen Kl. 12. Bemeldte Gods bestaaer af følgende Eiendomme: 1) Bjørnsholm Hovedgaard med Hartkorn fri Hovedgaardstaxt 24 Tdr. 2 Skpr. 2 Fdkr. 1 1/2 Alb. Ager og Eng; 2) Bjørnsholm 2de Vandmøller med Stampeværk og Aalefiskeri, med Mølleskylds Hartkorn hver 6 Tdr. 3 Skpr. og til nordre Mølle et Jordtilliggende af Hartkorn Hovedgaardstaxt 2 Skpr. 2 Fdkr. 1 1/4 Alb.; Lundgaard Hovedgaard med Hartkorn fri Hovedgaardstaxt 17 Tdr. 2 Skpr. 3 Fdkr.; 4) Fredskoven Lunden med Ager og Engs privilegeret Hartkorn 1 Td. 7 Skpr. 2 Fdkr. 2 Alb.; 5) Padkjær Hovedgaard med 6 Tdr. 3 Skpr. 3 Fdkr. 1 1/2 Alv. Hartkorn fri Hovedgaardstaxt og 2 Tdr. Hartkorn uprivilegeret Ager og Ena; Konge- og Kirke-, Korn- og Qvægtiender i Bjørnsholm og Malle Sogne, matriculerede for 23 Tdr. Hartkorn og bestaaende af 320 Tdr. 6 Skpr. 3 Fdkr. 2 Alb. tiendeydende Hartkorn; Konge- og Kirke-, Korn- og Kirke-Qvægtiender i Hylleberg Sogn, matriculeret for 12 Tdr. og bestaaende, af 66 Tdr. 5 Skpr. 3 Fdkr. tiendeydende Hartkorn; 8) Kirke-, Korn- og Qvægtiender i Fleisborg Sogn, matriculeret for 8 Tdr. og bestaaende af 18 Tdr. 7 Skpr. 2 Fdkr. 1 Alb. tiendeydende Hartkorn, 9) Konge-Korntiende af 34 Tdr. 4 Skpr. 2 Fdkr. 2 1/2 Alv. i Vildsted Sogn, og 10) Bøndergods af Hartkorn 3 Tdr. 1 Skp. 2 Fdkr. 2 4/5 Alb. privilegeret og 503 Tdr. 6 Skpr. 2 Fdkr. 2 1/4 Alb. uprivilegeret Ager og Engs Hartkorn.